ඔහු ඉතිහාසගත වූයේ ක්‍රිකට් ක්‍රීඩාවේ තුන් ඉරියව්වෙන්ම විශිෂ්ට ක්‍රීඩකයා ලෙසිනි. 1954 සිට 1974 වන තෙක් 20 වසරක් බටහිර ඉන්දීය කොදෙවු කණ්ඩායම නියෝජනය කළ ඔහු තම සමකාලීනයන් අතර ප්‍රකට වූයේ ගැරී නමිනි. ලොව විශිෂ්ටතම ක්‍රිකට් ක්‍රීඩකයන් අතර ඉදිරියෙන්ම සිටින ඔහු ශ්‍රීමත් ගාෆිල්ඩ් සෙන්ට් ඔර්බන් සෝබර්ස්ය.  බටහිර ඉන්දීය කොදෙව් දූපත්වලට අයත් බාබඩොස්හි බිජ්ටවුන් නගරයේ උපත ලද සෝබර්ස් දරුවන් සය දෙනකුගෙන් යුතු පවුලක පස්වැනියා විය. ළමා වියේ සිටම ක්‍රීඩාවට දස්කම් දැක්වූ ඔහුට ක්‍රිකට්, පාපන්දු සහ පැසිපන්දු ක්‍රීඩාවට විශේෂ හැකියාවක් තිබිණි. පියා මිය යනවිට ඔහුගේ වයස අවුරුදු පහකි. සෝබර්ස්ගේ පියා නාවිකයකු විය. 1942 දෙවැනි ලෝක යුද සමයේ ජර්මානු සබ්මැරිනයකින් එල්ල කෙරුණු ටෝර්පිටෝ ප්‍රහාරයකින් ඔහු සේවය කළ නැව විනාශ වූ අතර එහි සිටි සියලු නාවිකයෝ මරණයට පත් වූහ.
ඔහු උපත ලැබුයේ කොහෙද ?
බාබඩොස්හි බිජ්ටවුන් නගරයේ